cyanic-selkie/wikianc huggingface dataset:
Ansten Samuelstuen
Ansten Samuelstuen (født Anstein, 7. mai 1929 på Brøttum i Ringsaker) er en norsk-amerikansk tidligere skihopper.
I 1956 ble han nummer 5 i Holmenkollrennet. Han ble USA-mester i 1957, 1961 og 1962, og nordamerikansk mester i 1954, 1955, 1957 og 1964. Han deltok for USA i VM i Lahtis i 1958, men ble sist av 54 deltakere. I OL i Squaw Valley i 1960 ble han nummer 7. I OL i Innsbruck i 1964 ble han nummer 24 i normalbakken i Seefeld og nummer 33 storbakken i Innsbruck. I den tysk-østerrikske hoppuka 1963/64 ble han nummer 49 sammenlagt.
Kaká
Orlando City
I juni 2014 ble det klart at Kaká hadde forlatt Milan og var blitt bosman-spiller. Da han signerte for AC Milan i januar 2013 hadde han fått med en klausul som gav han sjansen til å terminere kontrakten sin når han selv ønsket det. Dette hadde han nå gjort. Det ble også kjent at han var ønsket av klubber fra amerikanske MLS og sin moderklubb São Paulo Futebol Clube. Senere ble det offentliggjort at Kaká hadde signert for den nystartede klubben Orlando City som skulle få plass i MLS i 2015. En del av avtalen ble at Kaká skulle lånes ut til São Paulo Futebol Clube ut 2014.
Nordland Musikkfestuke
Publikumstall
Nordland Musikkfestuke har de siste årene hatt relativt stabile publikumstall:
Mustafa Kemal Atatürk
Bakgrunn
Faren døde da Mustafa var 7 år. Han bodde deretter sammen med sin mor på sin onkels gård, uten skolegang. Etter hvert ble han sendt til morens søster i Thessaloniki for å gå på skole der. Skolen var sekulær, og forberedte ham på en byråkratisk karrière. Inspirert av lokale kadetter søkte han seg imidlertid inn på en skole som ga forberedelser til en militær karrière. Det var der han skal ha fått navnet Kemal (den perfekte) av sin matematikklærer; det eksisterer imidlertid også alternative forklaringer på hvordan han fikk navnet Kemal.
Tidlig militær karrière, Balkankrigene
Mustafa Kemal hadde vært involvert i opposisjonell virksomhet mot Det osmanske imperiet og styret til Abd-ul-Hamid II i studietiden. En gruppe av venner hadde samlet seg for å lese og diskutere forskjellige former for maktmisbruk, og andre svakheter ved styret. Gruppen ble infiltrert og medlemmene ble kommandert til militære stillinger langt fra hverandre. Kemal fikk en stilling i Damaskus hvor han igjen ble involvert i opposisjonell virksomhet som medlem av gruppen Fedreland og frihet (Vatan ve Hürriyet).
Den tyrkiske frigjøringskrigen
10. juni 1920 undertegnet representanter for Det osmanske riket fredsavtalen i Sèvres. Storbritannia, Frankrike og Italia var blant de allierte som undertegnet. Derimot avsto USA, Russland og Hellas av forskjellige grunner. Avtalen ble undertegnet av sultanen 10. august 1920, men aldri godkjent av parlamentet (som var oppløst). Den ble derfor aldri ratifisert av Det osmanske riket. Avtalen innebar store landavståelser for Det osmanske riket.
Sykdom og død
I løpet av 1937 ble Atatürks helse forverret, og på en tur til Yalova i begynnelsen av 1938, ble han alvorlig syk. Han dro til Istanbul for å få behandling, og fikk diagnosen skrumplever. Han døde 10. november 1938 i Dolmabahçepalasset, 57 år gammel. Klokken på soverommet der han døde er fortsatt stilt på klokkeslettet for hans død, 09.05 om morgenen.
Han testamenterte alle sine eiendeler til det republikanske folkepartiet. Det var likevel et vilkår om at den årlige avkastningen på formuen hans skulle gå til hans søster Makbule og hans adopterte barn, og til å finansiere høyere utdanning for barna til İsmet İnönü.
Kemalisme
Arven etter Atatürk er tydelig i dagens tyrkiske militære styrker. Den er preget av en nasjonalistisk ledelse, og har som sitt mål å beskytte Tyrkia såvel mot prestestyre som ytre fiender og kurdisk separatisme. Kemalistiske offiserer har med begrunnelse i denne politikken gjort statskupp tre ganger, i 1960, 1971 og 1980. Selv moderate muslimske ledere i Tyrkia må trå meget varsomt, for ikke å fornærme kemalistiske militære. Kemalistene ble derimot kraftig svekket fra 1990-tallet og framover, da religiøse kandidater og partier gradvis rykket inn i flere maktposisjoner i Tyrkia.
Sprint-VM på skøyter 2008
Norske deltagere var Dag-Erik Kleven (Sand IF), Håvard Bøkko (Hol IL) og Mikael Flygind Larsen (Holmestrand og Botne SK) i herreklassen. Christoffer Fagerli Rukke var hjemmeværende reserve. Peter Mueller var med som lagleder/trener, sammen med Lasse Sætre. Det var ingen norske damer som deltok her.
Sammenlagt
=== Menn === Tall bak tid er plassering.
Kleberstein
Bruksområder
Fordi kleberstein er så myk og lett å forme, er den blitt mye brukt.
Kleberstein er lett å bearbeide og ble utskåret på kunstferdig vis på gravminner, særlig i Gudbrandsdalen.
I Gudbrandsdalen ble kleberstein benyttet som materiale i peiser og ildsteder. På 1900-tallet har man også hatt en stor produksjon av ovner på grunn av steinens gode varmelagringsegenskaper. Siden kleberstein tåler sterk oppheting, har den vært et gunstig materiale mht metallarbeide.
Eksterne lenker
Speksteen
Frank Rossavik
Frank Mauritz Rossavik (født 21. desember 1965 i Stavanger) er en norsk journalist, aviskommentator og forfatter. Han har skrevet biografier om Einar Førde og Kåre Valebrokk, samt SVs partihistorie, «Fra kings bay til kongens bord».
Oppstopperblomsterflue
Utbredelse
Arten er utbredt over det meste av den palearktiske sone. I Norge finnes den over hele landet bortsett muligens fra ytre kyststrøk i Nord-Norge og det nordligste Finnmark.
Pterorhachis
Pterorhachis er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.
NM i bandy 2006
Kvalifisering til Eliteserien 2006/07
Øvrevoll Hosle trakk senere laget, så Høvik fikk den ledige plassen i Eliteserien.
Ramen
Historie
I 1958 ble hurtigramen oppfunnet av Momofuku Andō, grunnleggeren av Nissin Foods, som nå drives av sønnen Koki Ando. Hurtigramen ble sett på som det 20. århundres store japanske oppfinnelse i en japansk undersøkelse. Hurtigramen lot enhver lage sin egen ramen ved bare å tilsette kokende vann.
Lincoln Center
Lincoln Center for the Performing Arts (eller bare Licoln Center), er et amerikansk kultursentrum på Manhattan i New York, framstilt mellom 1959–67. Her holder det til tolv kulturinstitusjoner: Chamber Music Society of Lincoln Center, Film Society of Lincoln Center, Jazz at Lincoln Center, Juilliard School, Lincoln Center Theater, Metropolitan Opera, New York City Ballet, New York City Opera, New York Philharmonic, New York Public Library for the Performing Arts, School of American Ballet, og Lincoln Center for the Performing Arts Inc..
Signaltransduksjon
Signaltransduksjon defineres som omformingen av signaler fra én fysisk og kjemisk form til en annen. Eksempler er omdanning av elektriske signaler til lydbølger i telefon og radio, eller av sansestimuli til nerveimpulser i biologien. I cellebiologien brukes uttrykket generelt om omforming av signaler som cellen mottar utenfra (for eksempel sansestimuli, hormoner, lokale signalmolekyler og transmittersubstanser) til cellulære reaksjoner.
Fylkesvei 313
Fylkesvei 313 (Fv313), også kjent som Gamle Sørlandske, går mellom Gutu og Helland i Holmestrand.
Schmardaea
Schmardaea  er en planteslekt av tropiske planter i mahognifamilien (Meliaceae), som tilhører ordenen Sapindales. Artene er i det alt vesentlige busker og eviggrønne løvtrær.
Friedrich Hayek
Teori
Årsaken til at Hayek anser den spontane orden som dannes av markedet som moralsk overlegen, er at innenfor denne orden hviler alle avgjørelser i siste instans på upartiske prinsipper. Det er annerledes med politiske beslutninger. Der avveies motstående interesser og maktressurser prinsippløst til kompromisser. Den farligste tilskyndelse til politikk er forestillingen om sosial rettferdighet. Trangen til sosial rettferdighet mener Hayek er en levning fra stammesamfunnet.
I et samfunn hvor alle kjenner hverandre og gjensidig solidaritet kan trives, kan man strebe etter å behandle hver enkelt etter fortjeneste. I et stort og abstrakt samfunn leder imidlertid denne streben etter sosial rettferdighet til prinsippløs politikk. Spørsmålet om moralsk fortjenestefullhet i et abstrakt samfunn er altfor komplekst til at noen mennesker kan løse det.
Golden Harvest
Golden Harvest er et kinesisk filmselskap med base i Hongkong. Selskapet ble grunnlagt av Raymond Chow, Leonard Ho og Leung Fung i 1970. Golden Harvest er særlig kjent for å ha produsert de fleste filmene med Bruce Lee – og noe senere Jackie Chan og Jet Li. De er også kjent for å ha produsert Teenage Mutant Ninja Turtles-filmene, samt actionkomedien Verdens sprøeste bilrace og dens oppfølgere.
Energikilde
Ulykker i kjernekraftverk
Sammen med andre bærekraftige energikilder skjer elektrisitetsproduksjon ved kjernekraft ved lave karbonemisjoner. Litteraturen som er tilgjengelig om emnet som ser på livssyklusanalyser for utslippsintensiteten sier at den er lik andre fornybare kilder ved sammenligning av utslipp av klimagass per enhet energi produsert. Kommersialiseringen av kjernekraft startet i 1950-årene. Fra 1970 har denne energiformen erstattet fossile energikilder og forhindret utslipp av ca. 64 gigatonn med CO2-ekvivalenter.
Fukushima-ulykken i 2011 skjedde i en generasjon II-reaktor fra 1960. Hendelsen fikk mange land til å revurdere sikkerheten rundt sine atomkraftverk og lage nye lover rundt sikkerheten. Tyskland besluttet å stenge alle sine reaktorer innen 2022, og Italia har forbudt kjernekraft. Etter Fukushima-ulykken har Det internasjonale energibyrået (IEA) halvert sitt anslag for ytterligere utbygging av kjernekraft frem mot 2035.
Økonomiske forhold for kjernekraft
Økonomien i nye atomkraftverk er et kontroversielt tema, spesielt fordi investeringene utgjør flere milliarder amerikanske dollar. Kjernekraftverk har vanligvis høye kapitalkostnader ved bygging, men lave direkte drivstoffkostnader.
I de senere årene har det vært en nedgang i veksten i etterspørselen etter elektrisk energi. I tillegg har finansieringen blitt vanskeligere, noe som har innvirkning på bygging av kjernekraftverk som er meget store prosjekter. Atomkraftverk har svært store kostnader tidlig i prosjektet og har i tillegg lang byggetid, noe som betyr at prosjektene støter på et stort spekter av risikoer. I Øst-Europa er det en rekke oppstartede prosjekter som sliter med å finne finansiering, særlig Belene i Bulgaria og de ekstra reaktorene som bygges for Cernavoda-atomkraftverket i Romania. Her har flere potensielle støttespillere trukket seg ut. I land hvor billig gass er tilgjengelig, og dens fremtidige forsyning relativt sikker, utgjør dette også et stort problem for prosjekter for kjernekraft.
Vindkraft
Vindkraft (primær, fornybar og naturlig) utnytter energien i vinden for å drive bladene på vindmøller som igjen driver en generator. Vindmøller er vanligvis bygget sammen på et større område og danner da en vindpark. Vindkraft er mye brukt i Europa, Kina og USA. Flere land har oppnådd relativt høye nivåer av vindkraft i sin energisammensetning (på engelsk energi mix), for eksempel kommer 21 % av all stasjonær elektrisitetsproduksjon fra vindkraft i Danmark i 2010. Samme år ble det oppnådd 18 % i Portugal, 16 % i Spania, 14 % i Irland og 9 % i Tyskland Tyskland hadde den 18. april 2013 rundt midt på dagen en produksjon på 35,9 GW fra sol- og vindkraft, dette var den høyeste produksjonen fra disse kildene noen gang. Dette førte til at 50 % av den elektriske kraftproduksjonen ble dekket opp fra disse kildene. Siden 2010 har det skjedd en økning og i Spania kom 23,1 % av all elektrisk kraftproduksjon fra vindkraft i 2013, og i Portugal kom over 70 % av all energi fra vind og andre fornybare kilde i første kvartal av 2013. I 2011 var det 83 land rundt om i verden som får dekket en del av sin kraftproduksjon fra vindkraft på kommersiell basis. Mange av de største operative vindparker på land befinner seg i USA. Per august 2013 er London Array i Storbritannia verdens største offshore vindpark med en ytelse på 630 MW. Denne er etterfulgt av Greater Gabbard Wind Farm (504 MW), også i Storbritannia. Gwynt y Mor vindpark (576 MW) er det største prosjektet som er under bygging.
100 % fornybar energi
Kritikere av målet om 100 % fornybar energi er Vaclav Smil og James Hansen. Smil og Hansen er bekymret for den variable tilgangen av solenergi og vindkraft, men mange andre forskere og ingeniører har analysert denne ulempen og mener at kraftsystemene kan takle dette.
Energioverføring via kraftnettet
Overføringsnettet er et elektrisk nettverk som brukes til overføring og distribusjon av elektrisk energi fra produksjonskildene til sluttbrukerne, og muliggjør at avsender og mottager kan være hundrevis av (eller flere tusen) kilometer unna. Kraftverk som atomkraftverk, kullkraftverk, og mange andre typer er tilknyttet overføringsnettet. I systemet inngår understasjoner (sekundærstasjoner) med transformatorer for overgang mellom forskjellige spenningsnivåer. Ofte er overføringsnettet et maskenett, det vil si at det er flere parallelle veier fra kraftstasjonene til forbrukerne, noe som er med på å øke overføringssikkerheten. Dette gjør at en feil ikke nødvendigvis fører til at kraftoverføringen stanses, men at andre kraftlinjer tar over mer av strømmen som skal overføres til forbrukerne.
For å overføre elektrisk kraft over store avstander velges høye spenningsnivåer for å redusere overføringstapene og spenningsfallet. Dette fordi elektrisk effekt er et produkt av spenning og strøm i lederen, dermed vil det for samme effekt som skal overføres ved en høyere spenning føre til at strømmen reduseres tilsvarende. Redusert strøm fører i sin tur til mindre spenningsfall (etter Ohms lov) og at tapene for overføringen reduseres med kvadratet av strømmen. Dermed vil oppgradering av kraftlinjer til et høyere spenningsnivå føre til mindre tap i overføringsnettet, og være et energiøkonomiserende tiltak. Alle elementer i kraftnettet, som kraftlinjer, turbiner og generatorer i kraftstasjoner og transformatorer i understasjoner, har en maksimal grense for belastningen. Om samfunnets kraftbehov skulle overstige hva som er tilgjengelig er feil eller endog systemkollaps uunngåelig. For å unngå fullstendig kollaps i kraftsystemet er rasjonering siste og eneste utvei.
Bærekraft
Miljøbevegelsen har lagt vekt på bærekraft når det gjelder bruken og utviklingen av energikilder. Fornybar energi er bærekraftig på den måten at de vil være tilgjengelige i overskuelig fremtid. Når en sier at disse er bærekraftig vil det si at det skal være muligheten for miljøet å takle avfallsprodukter, og da spesielt luftforurensning. Kilder som ikke har noen direkte avfallsprodukter (for eksempel vind-, sol- og vannkraft) er fremholdt som spesielt gunstige. Den globale etterspørsel etter energi vokser, og behovet for å finne og ta i bruk ulike nye energikilder er dermed sentralt. Energiøkonomisering er både et alternativ og et supplement til nye energikilder.
Nåtid og fremtid
Mellom 1950 og 1984 kom den grønne revolusjon som forvandlet landbruket rundt om i verden og økte verdens kornproduksjon med 250 %. Energien for den grønne revolusjon kom fra fossilt brensel i form av kunstgjødsel (naturgass), pesticider (olje), og vanning (som krever energi). . Et fall i verdens produksjon av fossile brensler (peak oil) kan føre til betydelige endringer og fallende matvareproduksjon. En visjon for en bærekraftig energiframtid går ut på å ta i bruk såkalt kunstig fotosyntese (bruk av sollys for å omforme vann som en kilde til hydrogen og absorbere karbondioksid for å lage gjødsel), og utvikle denne til å bli mer effektivt enn den naturlige prosessen som skjer i planter.
Ludwig von Mises
Hans banebrytende arbeid var også innen den østerrikske konjunktursyklusteorien, basert på tidligere arbeid av klassiske økonomer demonstrerte han hvorfor den klassiske innsikten om at en utvidelse av bankkreditt førte til en kredittsyklus som manifesterte seg i en midlertidig oppgang i økonomisk aktivitet, men deretter en sterk nedgang i etterkant. Hans arbeid innen penger, kreditt-sykluser sto da i kontrast til Irving Fisher, John Maynard Keynes og senere Milton Friedman hvor han forsvarte varebasert-penger som gull imot deres forslag om en statlig papir-penge standard utstedet av en sentralbank for å produsere penger med stabil verdi i forhold til konsumprisindeksen, et konsept han kritiserte sterkt.
MF «Haram» (1965)
MF «Haram» (1965–2009), «Admiral Bay II» (fra 2009) er ei bilferje. Den tilhørte Møre og Romsdal Fylkesbåtar til 2002, Fjord 1 MRF til 2009. I 2009 ble skipet solgt til Box Marine Ltd. på Saint Vincent og Grenadinene. Til 2007 gikk ferja i rute fra Aukan til Vinsternes og fra Aukan til Edøya.
Jul med Bjelleklang
Jul med Bjelleklang er det åttende albumet fra vokalgruppen Bjelleklang. Albumet er et rent julealbum.
Antoni Karwowski
Karriere
På begynnelsen av 1980-tallet startet Antoni sammen med Zbigniew Oleszynski «gruppe “A”», som utførte flere performance- prosjekter i Polen. Siden da var han dypt engasjert i performance-kunst. I tillegg til å organisere deltok han i forskjellige prosjekter. Siden 2003 har Karwowski organisert den internasjonale performanc-e og intermedia-festivalen i Szczecin i Polen.
Bjørkesevjeblomsterflue
Utseende
En liten til middelsstor (6–9 mm), gulbrun blomsterflue. Hodet er forholdsvis lite med nakne fasettøyne som møtes i pannen hos hannen, men ikke hos hunnen. Antennene er forholdsvis store, det tredje leddet nesten sirkelrundt, gulaktig. Kroppen er lite påfallende håret. Thorax har fire mørkere (grålige) lengdestriper på ryggen, de på sidene er avbrutt over vingefestet. Bakkroppen er pæreformet, gulbrun med mørk midtstripe. Beina er gulbrune og slanke. Vingene er glassklare med lysbrunt vingemerke.
Norcem
Norcem AS er Norges eneste produsent av sement, med fabrikker i Brevik og Kjøpsvik. Det meste av produksjonen går til markedet i Norge, mens en mindre del blir eksportert, hovedsakelig til Danmark og Island. Sement er hovedingrediens i betong, verdens mest brukte byggemateriale. Geografien i Norge gjør at det meste av produksjonen fraktes med båt til silostasjoner langs kysten, hvor sementen blir distribuert til lokale betongprodusenter, entreprenører og andre kunder.
Adrara San Martino
Våpenskjold
Våpenskjoldet viser et mursteinstårn med et blått andreaskors, på hvit bakgrunn.
Hovedstadsguvernementet (Bahrain)
Hovedstadsguvernementet (arabisk: محافظة العاصمة‎) er et guvernement i Bahrain. Det består av deler av de tidligere kommunene Al Manamah og Jidd Haffs. Bahrains hovedstad Manama ligger i guvernementet.
Rolf Mellde
I 1994 ble Mellde utnevnt til æresdoktor ved Chalmers tekniska högskola.
Kano (andre betydninger)
Kano kan vise til:
Conran av Orknøyene
Conran av Orknøyene var «biskop» i den skotske øygruppen Orknøyene. Noen kilder opplyser at han levde på 600-tallet, men det finnes få kilder om hans eksistens. 14. februar er hans minnedag. Betegnelsen som biskop må antagelig regnes som lovprisningstittel ettersom Henrik av Lund regnes som den første biskop av Orknøyene, på midten av 1000-tallet.
Trysilelva
Trysilelva er varig vernet mot kraftutbygging i henhold til Verneplan I for vassdrag.
NM i bandy 2005
'''Det 88. Norgesmesterskapet i bandy – 2005'''
Cecilie
Cecilie er et kvinnenavn, fra Latin Caecilia, med betydelsen veien for de blinde. Det har sin opprinnelse i det latinske ordet caecus som betyr blind. Navnet kom til Norge på 900-tallet, og ble vanlig rundt 1300-tallet.
SAAB Sonett
Sonett I
16. mars 1956 ble Saab Sonett Super Sport (Saab 94, senere Sonett I) vist fram på Stockholms bilsalong. Kun 6 eksemplarer ble produsert.
Tekniske data
Prestasjoner:
Drivstofforbruk ved en konstant fart på 110 km/t:
Eilert Sundt
Vitenskapelig virke og metode
Sundt sto med ett ben i den (nasjonal)romantiske og ett i den rasjonalistiske leir. Han var vel kjent med samtidig europeisk samfunnsfilosofi, og kan godt betraktes som positivist, idet han med naturvitenskapene som forbilde hadde en ambisjon om en totalforståelse av kulturen og samfunnet. Av eldre forbilder kan nevnes rasjonalistiske prester fra 1700-tallet, for eksempel Thomas von Westen, og forfattere av topografiske beskrivelser fra samme tid, for eksempel Hans Strøm.
I årene med aktivt feltarbeid nådde Sundt å reise over store deler av Norge. Den første lange turen på offentlig stipend gikk over Østlandet til Trondheim og nord til Namdalen, gjennom Romsdalen og Gudbrandsdalen. Seinere granskingsferder gikk blant annet til Østfold, Røros og kystdistriktene mellom Bergen og Kristiansand. Materialet han samlet utgjør noe av det viktigste grunnlaget vi i dag har for å si noe om alminnelige menneskers livskår på midten av 1800-tallet.
Sundt besøkte London i forbindelse med verdensutstillingen i 1862. Ved oppholdet i London ble han kjent med Charles Darwins hovedverk Artenes opprinnelse som kom ut et par år tidligere. Ideen om evolusjon ved utvalg inspirerte trolig Sundt til vektlegging av utvikling ved prøving og feiling.
Miguel Lopez de Legazpi
Avreise fra Mexico
Den 2. november 1564 seilte Legazpi med fire skip og mange mann ut fra Navidad ved Acapulco på den meksikanske stillehavskysten. Med på sin reise over havet hadde Legazpi blant annet med seg fem augustinermunker, under ledelse av Andrea de Urdaneta, som skulle spille en sentral rolle i den tidlige filippinske kristningshistorien. Blant de andre som fulgte med, var kaptein Felipe de Salcedo (Legazpis sønnesønn), Guido de Lavezaris (som hadde vært med på Villalobos-ekspedisjonen i 1542) og Melchor de Legazpi (Miguel Legazpis sønn).
Bohol og Cebu
Deretter dro Legazpi forsterket med styrker fra hans nye allierte tilbake til Cebu. Rajah Tupas der motsatte seg igjen en spansk landgang. Under dekning av artilleri gikk spanske styrker i land, og etter en kort men intens trefning klarte de å få fotfeste der den 27. april 1565. Tupas og hans menn flyktet til fjells. Legazpi etablerte et støttepunkt som han kalte Fort San Pedro (og som ikke var oppkalt direkte etter apostelen Sankt Peter, men etter Legazpis flaggskip San Pedro) og en liten by som han kalte Villa San Miguel og som snart skulle bli byen Cebu.
Flere erobringer i Visayas
Med Cebu og Panay som baser klarte conquistadorene og misjonærene å etablere spansk styre og katolsk tro på enda flere øyer. I 1569 nådde kaptein Luís Henriquez de Guzman ledsaget av augustinerpresten Alonzo Jimenez øyene Masbate, Ticao og Burias. Han fortsatte så til Ibalon (i dagens provins Albay) sør på Luzon, og ble den første hvite mann som så vulkanen Mayon.
Sparebanken Vest
Forretningsideen til banken er todelt, basert på bankdrift, men også på samfunnsengasjement. Sparebanken Vest kan bruke inntil 25 prosent av sitt overskudd, etter skatt og utbytte, til allmennyttige formål. Den allmennyttige virksomheten i banken kalles VI. De siste ti årene har banken fordelt rundt 600 millioner kroner til allmennyttige formål.
Eirik Welo
Eirik Welo (født 11. november 1976) er en norsk filolog. Han er førstelektor i gammelgresk ved Institutt for filosofi, idé- og kunsthistorie og klassiske språk. Han har vært fast ansatt ved Universitetet i Oslo siden 2011. Han har sittet i instituttets ledergruppe siden 2011 og er undervisningsleder ved instituttet.
Romanos I
Opprinnelse
Romanos Lekapenos ble født i Lakape mellom Melitene og Samosata i Kappadokia som sønn av en armensk bonde med det bemerkelsesverdige navnet Teofylakt den utålelige (Theophylaktos Abastaktos). Teofylakt, som hadde vært soldat, hadde reddet keiser Basileios I fra fienden i kamp mot sarasenerne og hadde blitt belønnet med en plass i den keiserlige vaktstyrken.
Selv om han manglet noen formell utdannelse (noe han i ettertid ble sterkt kritisert for av sin svigersønn, keiser Konstantin VII), avanserte Romanos raskt i gradene i hæren under regimet til keiser Leo VI. i 911 var han general i theme i Samos, og senere tjenestegjorde han som admiral (kommandør, droungarios tou ploimou) i flåten. i denne stillingen skulle han delta i bysantinernes angrep mot Bulgaria ved å seile flåten opp Donau i 917, men oppdraget mislyktes fordi den bysantinske armeen ble slått av bulgarerne i slaget ved Acheloos. Romanos seilte tilbake til Konstantinopel hvor han etter hvert utmanøvrerte og diskrediterte regenten Zoë Karbonopsina (keiser Konstantin VIIs mor) og generalen og støttespilleren Leo Fokas den eldre.
Fylkesvei 3432
Frem til 2019 hadde veien betegnelsen fylkesvei 753 (Telemark).
Fergesambandet Grindjord–Skjærvik
I 1931 tok fergeselskapet AS Ferjedrift og vegvesenet opp spørsmålet om en fergeforbindelse over Skjomen, men uenighet om traséen til innlandslinja gjennom Hamarøy og Tysfjord fikk konsekvenser for realiseringen av prosjektet. Innlandslinja gjennom Ballangen frem til Ankenes' kommunegrense ble fullført i 1935, og like etter ble den bygd videre til Skjærvik. På østsiden var det veiforbindelse til Ankenesstrand. I 1937 ble det avsatt 78 800 kroner til bygging av kaianlegg på begge sider av Trong-Skjomen.
Ellen Rees
Hun var prodekan for forskning og forskerutdanning ved HF-fakultetet i perioden 2015-2018 og er senterleder i perioden 2019-2023.
Vestindisk-guineisk Kompagni
Selskapet var organisert som dagens aksjeselskaper, med et styre, daglig ledelse og en generalforsamling. Vestindisk-guineisk Kompagnis hovedkvarter lå i København.
Herb Alpert
Privatliv
Herb Alpert var gift med Sharon Mae Lubin fra 1956 til 1971. Sammen har de to barn, datteren Eden og sønnen Dore. Siden desember 1973 har Herb vært gift med sangerinnen Lani Hall, den originale frontfiguren i bandet Sérgio Mendes and Brasil '66, som ble populære på 1980-tallet. De har datteren Aria Alpert som er skuespiller.
Francesco Saverio Filippucci
Francesco Saverio Filippucci (kinesisk: 方濟各, Fang Jige, født 5. januar 1632 i Macerata i Italia, død 12. august 1692 i Macao i Kina) var katolsk kinamisjonær tilhørende jesuittordenen.
Claude Motel
Claude Motel eller Mu Gewo (født 1618 i Compiègne i Frankrike, død 17. oktober 1671 i Ganzhou i Jiangxi i Kina) var en katolsk kinamisjonær tilhørende jesuittordenen. Han reiste ut via Lisboa sammen med to franske medbrødre i 1655 og ankom Kina i 1657. Han virket i Hangzhou og i Shaanxi til han under forfølgelsene fra 1664 ble ført først til Beijing og så til Kanton. Han ble løslatt fra husarresten der i 1671 og reiste til Jiangxi-provinsen der han døde kort tid etter.
NM i bandy 2004
Finale
Mål
Henry Darcy
Henry Philibert Gaspard Darcy (født 10. juni 1803, død 3. januar 1858) var fransk ingeniør som gjennomførte grunnleggende arbeid innenfor hydraulikk og hydrogeologi.
Toona
Toona er en slekt med trær i mahognifamilien (Meliaceae), som tilhører ordenen Sapindales.
Ipswich
Dagens Ipswich
Ipswich er fortsatt en travel havneby, med mange millioner tonn last i året. Den hadde tidligere en kortbaneflyplass med gressdekke, med regelmessige flyvninger til Nederland, men denne ble nedlagt og er nå omregulert til boligområde.
Bjørn Andor Drage
Han er utdannet ved Norges musikkhøgskole 1984, debuterte i Oslo Konserthus 1984. Han har vært lektor i kirkemusikk ved Trøndelag musikkonservatorium fra 1985, domkantor i Bodø fra 1989, dirigent og kunstnerisk leder for Bodø Sinfonietta, samt gjestedirigent for Tromsø Symfoniorkester og Vokal Nord. Drage er professor i orgel ved Musikkonservatoriet i Tromsø Universitetet i Tromsø og professor ved Høgskolen i Bodø. Han var en av pådriverne til etableringen av det norske plateforlaget Euridice (1992). Drage har samarbeidet med bl.a. Ola Bremnes, Cikada, Kine Hellebust, Manna, Halvdan Sivertsen og Susanne Lundeng samt med MiNensemblet, Bodø Sinfonietta m.fl. fra Nordland. Med komponistene Bodvar Moe, Sigmund Lillebjerka og Knut Lamvik utgjorde han prosjektet Komponistmøte Nordkalotten (2002). Drage er bosatt i Bodø.
Grått sandfly
Grått sandfly (Spaelotis suecica) er en sommerfugl som tilhører familien nattfly (Noctuidae). Den er funnet på det sørligste Østlandet i Norge. De nordiske bestandene har tidligere blitt kalt Spaelotis clandestina, men dette er en annen art som forekommer lenger sør i Europa.
IPod nano
iPod nano er en MP3-spiller laget av Apple. Lagringsmetoden til iPod nano-er, i likhet med dens forgjenger iPod Mini, flash-basert i stedet for harddiskbasert.
Nordmarka skole
Historie
Skolen på Bjørnholt ble redusert til en todelt skole fra 1966, men fortsatte å eksistere til 1983, da driften ble nedlagt. Skolen ble senere tatt i bruk som alternativ natur- og friluftslivsskole for ungdomsskoleelever, lagt som en egen avdeling til Sollerudstranda skole.
BMW M60
Nikasil-problematikk
Motorene kan identifiseres ved hjelp av serienummeret som er stemplet inn i motorblokken:
Vikunja
Beskrivelse
Vikunja er det minste av kameldyra, voksne dyr har en kroppslengde inkludert hodet på 125–190 cm, skulderhøyde på 70–110 cm og veier mellom 35 og 45 kilogram. Den har ei mer elegant bygning enn guanakoen, og er noe mindre med litt kortere hode og lengre ører. Pelsen er gulbrun på ryggen mens hår på hals og bryst er lyse og ganske lange. Dyra er skye og kan flykte i en fart på 47 km/t i ei høyde på 4 500 moh.
Habitat
Vikunjaen lever i alpint terreng i høyder på mer enn 3 200 moh. (i Peru over 3 800 moh.). I habitatet vokser næringsfattig gras av flerårige planter og grastuster som er harde å beite. Temperaturen varierer mye i denne høyden, fra under frysepunktet om natta til sterk solvarme om dagen. Habitatet må sørge for god vasstilgang, dyra krever drikkevatn hver dag og går sjelden over to kilometer fra nærmeste vasskilde.
Annet
I førkolumbisk tid var høsting fra populasjonen særs regulert, det har vært foreslått at så mye som to millioner dyr levde i Andes med en utbredelse så langt nord som i Ecuador. Etter at arten ble nær utrydda kom det i gang internasjonale vernetiltak fra 1969. Det ble oppretta et nett av verneområde etter en aksjonsplan i de landa som hadde bestand. På 1980-tallet kom det i gang prosjekt for berekraftig høsting av populasjonen i samarbeid mellom mindre lokalsamfunn og styresmakter innenfor verneområde. Et eksempel på et slikt reservat er La Reserva Nacional de Pampa Galeras i Ayacucho-regionen i Peru med et areal på 6 500 hektar.
Stig Wennerström
Stig Erik Constans Wennerström (født 22. august 1906 i Stockholm, død 22. mars 2006) var en svensk oberst i flyvåpenet, spion for Sovjetunionen og dømt for spionasje.
Militær
Han ble fenrik i marinen i 1929, og gjennomgikk deretter flyutdannelse. I 1936 ble han løytnant i flyvåpenet, i 1939 kaptein, i 1944 major, i 1946 oberstløytnant og i 1951 oberst.
Wennerström avslørte så godt som hele det svenske forsvaret til Russland på 1950-tallet. Dessuten overlot han hele det danske Drakenprosjektet til Sovjetunionen. Wennerström arbeidet også som militærattaché i Washington hvor han var til stor nytte for GRU.
Geriljamarkedsføring
Kampanjer basert på geriljamarkedsføring iverksettes ofte på offentlige steder. De kan omfatte utdeling av gratisprodukter (profilprodukter) på gaten, regisserte "tilfeldige" møter mellom forbrukere og personer som har fått i oppdrag å påvirke forbrukerne uten å tilkjennegi at de driver markedsføring for et bestemt produkt, og andre PR-tiltak. Hensikten med geriljamarkedsføring er å få maksimale resultater ved hjelp av minimale ressurser. Smartphoneteknologien har åpnet for nye muligheter for å drive digital geriljamarkedsføring i den hensikt å engasjere forbruker og skape en minneverdig merkevareopplevelse.
Sikring (jus)
Ved lovendring den 17. januar 1997, i kraft 1. januar 2002, ble reglene endret slik at det nå ikke er noen maksimal grense for frihetsberøvelsen. Betegnelsen sikring ble erstattet av forvaring.
Robert Normann
Bakgrunn
Normann startet sin musikerkarriere som omflakkende gate- og bakgårdsmusikant i 12-årsalderen. Han var yrkesmusiker fra 1937. På Oslos jazzscene var han solist i flere swingjazzgrupper. Han spilte med Freddy Valier i 1938, String Swing i 1939-42, Gunnar Due i 1939-41, og ledet samtidig egen kvartett. Han spilte i denne perioden også tenorsaksofon og var etter 1945 med i Pete Browns storband og diverse tilfeldige jazzgrupper. Han spilte konserter med egen soloavdeling og var i flere år å høre på revyteatrene Edderkoppen og Chat Noir. Han spilte så med Frank Ottersen, og senere med Willy Andresen. Han fikk flere karrieretilbud fra utlandet, blant annet fra Benny Goodman og Barney Kessel, som han ikke benyttet seg av. I 1988 ble Robert Normanns jazzinnspillinger for første gang samlet og gjenutgitt på LP/CD av Hot Club Records (produsert av Jon Larsen, som også har skrevet biografiske artikler om Robert Normann, og boken "Robert Normann - Tusenkunstneren fra Sundløkka", utgitt 2016). Etter Robert Normanns død ble de gamle innspillingene overtatt av familien (Normann Records).
Alvik tunnelbanestasjon
Alvik tunnelbanestasjon er en stasjon på Stockholms tunnelbane i Västerort i bydelen Traneberg, like ved grensen til Alvik.
Shi (poesi)
Shi (kinesisk: 詩, pinyin: Shī) er det kinesiske språks ord for poesi eller dikt. Ordet kan benyttes som et generelt begrep for all slags kinesisk poesi, men vanligvis benyttes det avgrenset om den klassiske versform som nådde sitt høydepunkt under Tang-dynastiet (618–907).
Sjangeren blomstret mest intensivt under Tang-dynastiet; mer enn 48.900 shi-dikt er bevart fra den epoken. Men fremdeles lærer kinesiske barn seg shi-dikt utenat på skolen, og mange strofer fra den har status som talemåter eller bevingede ord.
Gushi
Da man skrev gushi hadde man ingen andre formelle begrensninger enn de som gjaldt radlengde og rim (i annenhver rad). Dette var derfor formen man foretrakk for fortellende dikt, og den ble benyttet også av skalder som etterstrebet en ledig eller fantasifull stil. Li Bai er den mest fremstående av dem, men de fleste av de store skaldene skrev gushi av rang.
Demning
Fangdam
En fangdam kan også kalles en sperredam, et midlertidig tiltak for å lede vannet bort fra et anleggsområde. Disse rives når anlegget er ferdig.
Betongdammer
Murdammer er ofte eldre konstruksjoner og hovedvekten av anleggene ble bygd før 1960.
Hvelvdammer eller buedamer brukes der demningen lages i en smal kløft eller dal. Den har som navnet sider bueform i lengderetning, og bygger på samme prinsipp som et buehvelv, nemlig at kreftene forplantes ut mot sidene. Krefene tas opp av fjellet rundt demninen. Dammen kan også ha bueform i høyderetning om høyden er stor og terrenget tillater det, en sier da at den er dobbelkrum. Dette er en komplisert konstruksjon, men billig på grunn av at lite betong kreves.
Kjølfly
Kjølfly (Opigena polygona) er en sommerfugl som tilhører familien nattfly (Noctuidae). Den er funnet på det sørlige Østlandet i Norge.
Levevis
Larvene lever på ulike urter, blant andre gjetertaske, nøkleblom, tungras, syrer og kløver. De voksne sommerfuglene flyr i juli – september.
Utbredelse
Den er utbredt i den palearktiske sone, bortsett fra Nord-Afrika, Sørvest-Europa og Nordøst-Asia. Mot sør går den til Nord-India og Nepal. I Norge er den bare funnet på det sørligste Østlandet.
Vavaea
Vavaea er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.
Erling Kroken
Erling Kroken (født 12. november 1928 i Nedre Sigdal, død 5. oktober 2007 i Bærum). I bokverket Norske Skiløpere (Erling Ranheim 1955) er Erling Kroken omtalt som «en av de beste norske skihopperne etter krigen». Han ble norgesmester i skihopping i Narvik i 1951, der han satte bakkerekord i Fagerlibakken med 78,5 meter. Han ble nummer 11 sammenlagt i den første Hoppuka i 1953, og vant historiens andre hoppukerenn i Schattenbergbakken i Oberstdorf 4. januar. Asgeir Dølplads vant det første rennet i Garmisch-Partenkirchen, Sepp Bradl det tredje i Innsbruck og Halvor Næs det siste i Bischofshofen.
André Oktay Dahl
Bakgrunn
Han vokste opp i Rælingen og Skedsmo som sønn av regnskapsfører Harald Bredde (1942–) og revisor Ingrid Dahl Bredde (1953–). Han har en biologisk far fra Tyrkia som døde i 1990. Da han reiste til Tyrkia i 2004 for å oppsøke farsslekten, tok han også sitt tyrkiske mellomnavn Oktay.
Politisk engasjement
Mens han gikk videregående skole, var han også formann i Rælingen Unge Høyre. Han var formann i Akershus Unge Høyre fra 1997 til 1998. Dahl var medlem av Rælingen kommunestyre fra 1995 til 1999, medlem av Akershus fylkesting fra 1999 til 2006 og leder i Akershus Høyre fra 2008 til 2012.
Dahl ble stortingsrepresentant for Akershus i 2001, da han rykket inn som vararepresentant for utenriksminister Jan Petersen. Han hadde hovedvekten av sitt virke i Stortingets justiskomité. Han var også medlem av Stortingets 22. juli-komité. Dahl søkte ikke gjenvalg til Stortinget i 2013.
Etter tiden på Stortinget har Dahl arbeidet i PR-byrået Gambit Hill+Knowlton og i arbeidstakerorganisasjonen Unio. I 2021 ble han advokatfullmektig i Advokatfirmaet Elden, og i 2022 politisk seniorrådgiver i Norges Juristforbund.
Han er gift med billedkunstner David Kolstad.
Tamara Bykova
Bykova kom på niendeplass under OL 1980 i Moskva. Etter å ha tapt flere ganger til sin store rival tyske Ulrike Meyfarth vant Bykova innendørs EM i friidrett med et hopp på 2,03 ny verdensrekord. Bykova ble verdensmester under det første verdensmesterskapet i friidrett i Helsingfors med 2,01. Senere på året under et stevne i Pisa beseiret hun på nytt sin tyske konkurrent og satte samtidig ny verdensrekord med 2,03. Hun tok sølv under OL 1988 med et hopp på 2,04 bak Stefka Kostadinova fra Bulgaria som vant OL-gull med ny verdensrekord 2,09.
Holycaust Records
Holycaust Records er et plateselskap med kontorer i Virginia Beach i USA.
Bury FC
Bury Football Club er en engelsk fotballklubb som ligger i Stor-Manchester i Nordvest-England. som skal spille i Premier Division of the North West Counties League, nivå ni i det engelske ligasystemet. Klubben ble stiftet i 1885, og ble valgt inn i The Football League i 1894. «The Shakers», som er kallenavnet til Bury, spiller hjemmekampene sine på Gigg Lane i Bury, en av verdens eldste fotballbaner. Rivalene til Bury er de nære naboene Bolton Wanderers, Oldham Athletic og Rochdale.
Supporterklubb i Norge
Styremedlemmer:
Alexandria
Moderne tid
I juli 1954 ble byen et mål for et mislykket israelsk bombekampanje. Den ble senere ble kjent som Lavon-affæren, og kostet Israel politisk prestisje, og den israelske forsvarsministeren Pinhas Lavon ble tvunget til å avgå grunnet saken. Den 26. oktober 1954 ble Mansheyaplassen i Alexandria åsted for et mislykket forsøk på å myrde Gamal Abdel Nasser. Attentatmannen fra det muslimske brorskapet sto sju meter fra Nasser, fyrte av åtte skudd og traff med ingen.
Utformingen av den antikke byen
Alexandria besto opprinnelig av ikke mer enn øya Faros, som var knyttet til fastlandet med en 1 260 meter lang molo og ble kalt for Heptastadion («sju stadia» — en stadion (στάδιον) var et gresk måleenhet på omtrentlig 180 meter). Enden av denne moloen festet mot land ved hodet av dagens store torg hvor Måneporten begynner. Alt som nå ligger innenfor dette punktet det moderne kvartalet Ras al-Tin er bygget på silt som gradvis har gjort moloen bredere og utvasket. Kvartalet Ras al-Tin utgjør i dag alt som er igjen av øya Faros, stedet hvor det berømte fyrtårnet har blitt forvitret bort av havet. På østsiden av molen var den store havnen, nå en åpen bukt, og på vestsiden lå havnen Eunostos, med dens indre basseng Kibotos, nå utvidet i stor grad for å utgjøre den moderne havnen.
Instinkt (album)
Instinkt er et musikkalbum med Null$katte$nylterne fra 2006.
Alexandria
Historiske steder og arkeologi
Grunnet de jevnlige krigene i Alexandria i antikken er det meget lite som gjenstår av den antikke byen i dag. Mye av de kongelige og sivile kvartalene sank nedenfor havnen grunnet jordskjelv i 365, og resten har blitt bygd over i moderne tid.
Lost Love Chords
Lost Love Chords er et musikkalbum med bandet Dadafon, utgitt i 2005.
MS «Africa Mercy»
Fride på skipet
Våren 2010 gikk fjernsynsserien Fride på skipet på NRK Super. Serien handler om den åtte år gamle norske jenta Fride Tvedt som drar på tokt med nødhjelpskipet Africa Mercy sammen med faren som er tannlege og moren som er sykepleier. Hun har ytterligere to søsken som også er med på skipet. Serien ble produsert av det kristne produksjonsselskapet TV Inter og ble et populært innslag i Barne-TV.
Skipet var også med i de to første episodene av det svenske matprogrammet Landgång i 2014.
Emin Pasha
Mehmed Emin Pasha (født 28. mars 1840, død 23. oktober 1892) var en tysk lege, oppdager og koloniadministrator. Han var døpt Eduard Carl Oscar Theodor Schnitzer og var av tysk-jødisk avstamning; pasja var en osmansk ærestittel som ble tildelt ham.
Biografi
Da Hakki Pasha døde i 1873 dro Eduard tilbake til Neisse med Pashas enke og barn, og lot som om de var hans egen familie. Han forlot dem plutselig i september 1875, og dukket igjen opp i Kairo og fortsatte videre til Khartoum, som han nådde i desember. Der tok han navnet Mehemet Emin (arabisk Muhammad al-Amin), startet legepraksis og begynte å samle planter, dyr og fugler, som han delvis sendte til museer i Europa. Selv om noen betraktet ham som muslim, er det ikke klart om han faktisk konverterte.
Etter 1876 gjorde Emin Lado til sin base, og sendte ut flere ekspedisjoner derfra. I 1878 utpekte khediven i Egypt ham til Gordons etterfølger som styrer av provinsen, og ga ham tittelen Bey. Til tross for den imponerende tittelen hadde Emin liten makt, de få tusen soldatene under hans ledelse hadde kun kontroll over små områder rundt utpostene sine. Dessuten tok ikke hans overordnede i Khartoum hensyn til Emins forslag om forbedringer i provinsen.
Grace McKenzie
Fire år senere, under OL 1924 i Paris vant hun en ny sølvmedalje på 4 x 100 meter fri.
Den fantastiske Mikkel Rev (film)
Handling
Når dyrene begynner å sulte, leder Mr. Fox dem på en ekspedisjon for å grave en tunnel til de tre gårdene i området og rane dem. Ash og Kristofferson begynner etter hvert å forsone seg, etter at Kristofferson forsvarer Ash mot en bølle. Søskenbarna vender tilbake til en av gårdene, og har til hensikt å gjenvinne den savnede halen. Men Kristofferson blir tatt til fange. Når de oppdager at Mr. Fox har stjålet produktene deres, oversvømmer bøndene og brannsjefen dyrenes tunnel-nettverk. Flere av dyrene blir deretter fanget i en kloakk. Etter å ha innsett at bøndene planlegger å bruke Kristofferson til å lokke revene til et bakhold, ønsker Mr. Fox å gå til overflaten for å overgi seg.
Indigo
Indigo var en av de vanskeligste fargene å fremstille syntetisk. Adolf Baeyer var den første som fikk den laget (1880), men det var først nesten 20 år senere at BASF fant en effektiv produksjonsmetode.
Indigo spekteret
Som farge inngår den i fargespekteret og har bølgelengder rundt 450-420 nm. Den regnes som en av regnbuens syv farger, men trolig tatt med for å oppnå tallmagi med syv farger. I representasjoner av fargespekteret deles indigo som regel mellom blå og lilla.
Ion Duca
Politikk
Duca inntrådte i det rumensked deputertkammer for det liberale parti i 1907 og var 1914–1918 ekklesistatikkminister, 1918–1922 jordbruksminister, 1922–1926 utenriksminister og 1927–1928 innenriksminister under Ionel og Vintilă Brătianu. Som jordbruksminister gjennomførte Duca en stor jordreform. Ved Vintilă Brătianus død i desember 1930 etterfulgte han ham som det liberale partis leder.
Statsminister
I november 1933 ble han utsett til statsminister av kong Carol II. Duca hadde da allerede en tid arbeidet med å motvirke den økende støtte til Jerngarden som ble ledet av Corneliu Zelea Codreanu. Han forbød deres parti som gikk under navnet Alt for Fedrelandet, og det som fulgte var en tid med politisk vold mellom regjeringen og Jerngarden. Duca gav ordre om at truende Jerngarde-medlemmer skulle arresteres. Dette første til døden for noen av de arresterte medlemmene i forbindelse med at de ble forhørt av gendarmeri og politi. Tolv Jerngarde-medlemmer skal ha blitt drept. Tre tilhengere av organisasjonen som ble sluppet ut av fengsel på denne tid svarte med å skyte Duca åpent på Sinaias jernbanestasjon den 29. desember 1933, og livet stod ikke til å redde. Oppgitt som motiv var at Duca hadde åpnet for økt jødisk innvandring, skjønt han blokkerte for innandring av arumenere til Dobrudja. Mordet på Duca var det første store politiske mord i Romania siden 1862.
Mørkt skogfly
Utbredelse
Mørkt skogfly er utbredt i Europa, i Asia fra Himalaya og nordover, og i det nordlige Nord-Amerika. I Norge er den vanlig over det meste av landet.
Syndflod
Babylonia
Helten Gilgamesj, som søker udødelighet, lette etter Utnapishtim, som er gitt udødelighet, i det jordiske paradiset Dilmun. Utnapishtim forteller hvordan Ea (tilsvarende til den sumeriske guden Enki) advarte ham om gudenes plan for å ødelegge alt liv på jorden med syndflod og ga ham instruksjoner om å bygge et stort skip som han kunne redde sin familie, sine venner, og sin rikdom og krøtter. Etter syndfloden angret gudene sin beslutning og gjorde Utnapishtim udødelig.
Norrøn verden
Den andre oversvømmelsen i den norrøne tidssyklus er forutbestemt til å skje i framtiden i løpet av den siste kampen mellom gudene og jotnene – Ragnarok. I løpet av denne apokalyptiske hendelse vil den fryktelige Midgardsormen som ligger under havet som omgir Midgard, de dødeliges rike, stige opp fra havets dyp og ta del i kampen, noe som resulterer i en katastrofal flodbølge og oversvømmelse som vil drukne alt land. Etter Ragnarok vil jorden og verden fødes på nytt og menneskehetens nye tidsalder vil begynne.
Mytologisten Brian Branston har merket seg likhetene mellom denne legenden og en hendelse som er beskrevet i det angelsaksiske episke diktet Beowulf som tradisjonelt har blitt assosiert med syndfloden i Bibelen. Isteden kan det ha vært en korresponderende hendelse i den bredere germanske mytologi som gjenspeiles i angelsaksisk mytologi.
Biotitt
Biotitt er et vanlig forekommende leir-mineral som tilhører glimmer-gruppen, med kjemisk formel K(Mg, Fe)3AlSi3O10(F, OH)2.
Lavazza
Historie
Selskapets grunnlegger kjøpte i 1895 en liten kolonialbutikk, Paissa Olivero, i det gamle kommersielle distriktet i Torino. Kjøpet kostet ham 26 000 lire, hvilket tilsvarte omkring 20 amerikanske dollar etter datidens verdi.
Čapljina vannkraftverk
Čapljina vannkraftverk er en demning med vannkraftverk i Bosnia-Hercegovina. Det er lokalisert i landets viktigste elv, Neretva, som renner sørvestover ut i Adriaterhavet, og vannkraftverket ligger ved byen Čapljina, 40 km nedenfor Mostar. Installert vannkraftkapasitet er 430 – 432 MW. Anlegget stod ferdig i 1965. Dette er et pumpekraftverk med to vannreservoarer.
Kraftverket får også kraft fra Grancarevo-demningen.
Industrimuseum
Industrimuseer og industriarbeidermuseer er en type museum som dokumenterer industrihistorien og industriarbeidernes historie.
Noen av disse museene har røtter i eldre bedriftsmuseer eller spesialmuseer, men de fleste oppsto i 1970- og 1980-årene som reaksjon på ensidigheten i museenes dokumentasjon av den fortidige virkelighet. Industrien og industriarbeidernes kultur var lite tilgodesett i de da tradisjonelle  folkemuseene og bymuseene som hovedsakelig konsentrerte seg om den gamle bondekulturen og byborgernes kultur. Alle har krav på en historie, var et av mottoene for utviklingen mot et stort mangfold i norsk museumsvesen i disse årene.
Bloodsport
Bloodsport fikk lunken mottakelse av kritikerne, men ble en moderat publikumssuksess på amerikanske kinoer.
Popularitet
Den innbrakte $11,8 millioner på amerikanske kinoer. Produksjonskostnadene var på $1,1 millioner.
Den ble ikke satt opp på norske kinoer, men ble utgitt på video i april 1988. Den lå flere måneder på videotoppen i løpet av 1988.